מנינגוקוק - החיידק האליםהחיידק האלים מנינגוקוק מצוי בלוע של ילדים רבים, אולם רק במיעוט מהמקרים הוא גורם לזיהום חמור בדם או לדלקת קרום המוח. זיהוי החיידק וטיפול מהיר באנטיביוטיקה לווריד בבית החולים עשוי למנוע פגיעות קשות
פרופ' שי אשכנזיפורסם: 27.03.16 | עודכן: 02.05.16 חיידק המנינגוקוקוס, או בשמו העממי – "החיידק האלים" - נמצא בלוע של כ־20% מהילדים. ברוב המוחלט של המקרים הוא נשאר שם מבלי לגרום למחלה. אולם אותו חיידק עלול להפוך לאלים לאחר דגירה הנמשכת בין יומיים לשבוע - ולגרום להופעתו של זיהום חודרני, המתפשט במהירות בשתי צורות עיקריות: מנינגוקוקסמיה – זיהום הדם על ידי החיידק (אלח דם), עם פגיעה רב־מערכתית מהירה וחמורה; מנינגיטיס – דלקת קרום המוח על ידי החיידק.